Dota 2 เกมที่มีเงินรางวัลมากที่สุดในโลก
สมัยก่อนการเล่นเกมอาจเป็นแค่ความบันเทิง แต่ทุกวันนี้เกมอาจจะไม่ได้เป็นแค่เรื่องบันเทิงอีกต่อไป ตอนนี้การเล่นเกมอาจกลายเป็นอาชีพหลักของหลายคน เพราะเกมที่มีเงินรางวัลมากที่สุดในโลกตอนนี้ มีมูลค่ารวมทุกรายการมากถึง 3 พันล้านบาท  สาเหตุอะไรที่ทำให้เกมมีเงินรางวัลมากขนาดนี้  ลงทุนแมนจะเล่าให้ฟัง
30 เม.ย. 2561

Dota 2 เกมที่มีเงินรางวัลมากที่สุดในโลก / โดย ลงทุนแมน
สมัยก่อนการเล่นเกมอาจเป็นแค่ความบันเทิง
แต่ทุกวันนี้เกมอาจจะไม่ได้เป็นแค่เรื่องบันเทิงอีกต่อไป
ตอนนี้การเล่นเกมอาจกลายเป็นอาชีพหลักของหลายคน
เพราะเกมที่มีเงินรางวัลมากที่สุดในโลกตอนนี้
มีมูลค่ารวมทุกรายการมากถึง 3 พันล้านบาท
สาเหตุอะไรที่ทำให้เกมมีเงินรางวัลมากขนาดนี้
ลงทุนแมนจะเล่าให้ฟัง
ย้อนกลับไปในสมัยอดีต
มนุษย์เราส่วนใหญ่แล้วมีความต้องการที่จะอยู่เหนือคนอื่นมาตั้งแต่สมัยประวัติศาสตร์แล้ว
ในอดีตเราจะเห็นว่ามีการทำสงครามเพื่อยึดเมืองต่างๆ ให้เราเหนือกว่าผู้อื่นอยู่เสมอ
หรือแม้กระทั่ง กีฬาที่แรกเริ่มสร้างมาเพื่อความสนุก ท้ายสุดแล้วคนที่เล่นก็ต้องการที่จะเหนือกว่าผู้อื่นเช่นกัน
ด้วยสาเหตุนี้อาจทำให้เห็นว่า การแข่งขันเป็นส่วนหนึ่งใน DNA ของมนุษย์มานานแล้ว
พอเราย้อนกลับมาดูที่เรื่องเกม
เมื่อก่อนเกมที่เราเล่น ส่วนใหญ่แล้วจะเป็นการแข่งกับคอมพิวเตอร์
ซึ่งทำให้เรามีความพยายามที่จะ ชนะคอมพิวเตอร์
สุดท้ายแม้เราจะชนะคอมพิวเตอร์ เราก็อาจจะไม่รู้สึกดีใจเท่าไหร่นัก
จนกระทั่งมาถึงยุคที่การเชื่อมต่อระหว่างคนกับคนทำได้มากขึ้น
คนที่อยู่ในโลเคชั่นที่ต่างกันบนโลกนี้สามารถเล่นเกมแข่งกันได้
พอเป็นคนกับคนแล้ว ก็จะลงเอยเหมือนกับกีฬาคือเราต้องการที่จะเหนือกว่าคนอื่น
ทำให้เกมที่ส่วนใหญ่เป็นที่นิยมกันในตอนนี้ มักจะมีจุดร่วมอย่างหนึ่งเหมือนกันเสมอนั่นคือ
“การแข่งขันระหว่างผู้เล่น”
ซึ่งเกมที่มียอดเงินรางวัลรวมมากที่สุดในปีที่แล้วก็คือ Dota 2
Dota 2 เป็นเกมที่จะแบ่งออกเป็น 2 ฝ่าย แข่งกันทำลายป้อมของฝ่ายตรงข้ามด้วยฮีโร่ของแต่ละทีม
โดยแต่ละฝ่ายจะมีผู้เล่นทั้งหมด 5 คน แต่ละคนควบคุมฮีโร่กันคนละ 1 ตัว
โดยฮีโร่ในเกมมีให้เลือกมากถึง 112 ตัว
ไอเท็มในเกมทั้งหมดมีมากกว่า 100 ชิ้น
เกมนี้จึงมีความหลายหลายทั้งในการเล่นและการวางแผน
ซึ่งนี่ก็อาจจะเป็นอีกหนึ่งสาเหตุที่ทำให้เกมนี้มีความท้าทายระหว่างการแข่งขันที่สูง
นอกจากเรื่องของการแข่งขันแล้ว
Dota 2 ยังมีกลยุทธ์ทางการตลาดอย่างอื่นอีกที่ช่วยเพิ่มมูลค่าของเกมให้สูงขึ้นไปอีก
Valve ผู้ซึ่งเป็นเจ้าของเกม Dota 2 มี Platform ที่ชื่อว่า Steam ไว้ใช้สำหรับแลกเปลี่ยนของกันระหว่างในเกม รวมถึงการเติมเงินเข้าระบบเพื่อนำไปซื้อของ
Dota 2 จึงมีการดีไซน์ อุปกรณ์ที่ใช้สำหรับฮีโร่ในเกม ซึ่งบางรุ่นได้จากการแข่งขัน หรือมีจำนวนจำกัด
เพื่อให้เข้าใจง่ายขึ้น เราลองนึกภาพคล้ายๆ กับของแบรนด์เนมที่มีรุ่นลิมิเต็ด
ซึ่งรุ่นลิมิเต็ดนี่เองก็จะมีราคาที่สูงเป็นพิเศษ
ขณะนี้เอง อุปกรณ์บางชิ้นในเกมมีมูลค่าสูงถึงหลักแสนบาท
เมื่อมีเงินเข้ามาในระบบเยอะก็ทำให้ผู้สร้างสามารถแบ่งไปเป็นเงินรางวัลได้มากขึ้นนี่เอง
สุดท้ายแล้วก็ต้องบอกว่าเกมแบบแนว Dota 2 ไม่ได้มีแค่เกมเดียว
แล้วทำไม Dota 2 ถึงมีเงินรางวัลที่มากที่สุดในบรรดาเกมทั้งหมด
คำตอบก็คงเป็นเพราะ DotA น่าจะถือได้ว่าเกือบจะเป็นเกมแรกๆ ที่มีแนวทางการเล่นในลักษณะนี้
ทำให้ DotA มีฐานผู้เล่นที่มากมานานแล้ว รวมถึงชื่อเสียงที่น่าจะเป็นที่รู้จักมากกว่าเกมอื่นๆ
ในปี 2017 Dota 2 ขึ้นแท่นอันดับ 1 เกมที่มีเงินรางวัลรวมทุกรายการมากถึง 3 พันล้านบาท
รายการแข่งขัน Dota 2 The International 2017
รางวัลชนะเลิศมีเงินรางวัลอยู่ที่ 350 ล้านบาท
แปลว่าเฉลี่ยแล้วจะได้เงินรางวัลมากถึงคนละ 70 ล้านบาท
เห็นเงินรางวัลแล้วหลายๆ คนอาจจะต้องตกใจ
คงจะไม่นึกว่าการแข่งขันเกมจะทำเงินได้มากถึงขนาดนี้
แต่ถ้าเราลองดูมูลค่าตลาดเกมอาจจะหายสงสัย เพราะมูลค่าตลาดเกมทั่วโลกในปี 2017 อยู่ที่ 3.3 ล้านล้านบาท เติบโตเฉลี่ยปีละ 8%
สำหรับประเทศไทย ผู้เล่นเกมในไทยมีมากถึง 18.3 ล้านคน และมีการใช้เงินสำหรับเกมประมาณ 19,343 ล้านบาท
ทุกวันนี้เองเกมกำลังถูกทำให้ค่อยๆ กลายเป็นกีฬาอย่างถูกต้องที่เราเรียกกันว่า E-sport
แต่ก็มีเสียงที่ยังไม่ให้การยอมรับอยู่เนื่องจากเกมไม่ได้ช่วยเพิ่มศักยภาพทางร่างกายเหมือนกับกีฬา
ถ้าเรามองในมุมมูลค่าตลาดก็อาจถือได้ว่าวงการเกมสูสีกับวงการกีฬาเรียบร้อยแล้ว
เรื่องนี้ก็คงต้องปล่อยให้สังคมเป็นคนตัดสินกันเองว่า เกมควรจะถูกยอมรับเป็นกีฬาได้อย่างเต็มตัวหรือยัง..
----------------------
<ad> เครื่องเรียกคิวไร้สาย QTY เปลี่ยนร้านกาแฟของคุณให้ดูโปร ลดรายจ่ายได้หลักล้านต่อปี ซื้อแล้วไม่ลดรายจ่าย รายได้ไม่เพิ่ม ยินดีคืนเงิน !
แจ้งว่ามาจากลงทุนแมน รับส่วนลด 3,000 บาท
Line : @qtyq FB : QtY : queue calling system Website : 
----------------------
Reference
-
-
-
-
-
-
[5812].